Lav et referat af nedenstående tekst:

Tekst:
Hotelkæden Zleep Hotels havde indtil 2011 et mindre hotel i Aalborg Øst. Hotellet lukkede dog, og Zleep forlod Aalborg og Nordjylland for i stedet at koncentrere sig om kædens i dag ni hoteller. Det har dog længe været et ønske at kunne vende tilbage til Nordjylland, og det sker nu, hvor man i samarbejde med entreprenøren A. Enggaard, der skal stå for at bygge hotellet og eje bygningen som Zleep flytter ind i, får et nyt hotel på benene. Nybyggeriet kommer til at ligge på det gamle godsbaneareal midt i Aalborgs bymidte. Mere præcist vil det kunne findes lige øst for Kennedyarkaden, der blandt andet huser Nordisk Film Biografer. - Vi har set på utallige muligheder for at vende tilbage, siden vi forlod vores mindre hotel i Aalborg Øst. Men det er først med denne fantastiske lokation lige ved banegården i det centrale Aalborg, at det er lykkedes os at finde den rigtige placering, udtaler Peter Haaber, der er administrerende direktør i Zleep Hotels. Hotel-byggeriet vil efter planen gå igang på den anden side af juni i år, men det er først i 2019 de første gæster kan checke ind på hotellet, der kommer til at rumme 126 værelser. Zleep Hotels ser den gunstige placering i midten af Aalborg som en tiltrækningskraft i forhold til turister, men det er faktisk i forhold til hotelkædens firmakunder man ser ekspansionen som den største fordel, i det de får et større udvalg af hoteller.

Referat:
Et nyt hotel i det centrale Aalborg skal efter planen slå dørene op i 2019.